ועדת הכנסת, כנסת 20, פרוטוקול מספר 182, 2016-12-14 09:45

יואב קיש: בוקר טוב, שלום לכולם, אני פותח את הישיבה, אני מבקש לא להפריע.

יואב קיש: קודם כול, כל חברי הוועדה, אני רוצה לפתוח בהערה שהודענו אתמול לכולם, גם היום וגם מחר ועדת הכנסת עקב נושאים דחופים, התקציב וועדות אחרות, ייתכן שנידרש להתכנסות בהתראה קצרה ובשעות חריגות.

יואב קיש: זה אומר שזה יכול להיות גם בשעות מאוחרות מאוד בלילה.

דוד ביטן: גם באמצע הלילה.

יואב קיש: באמצע הלילה.

יואב קיש: אנחנו עובדים פה סביב לשעון, אתם יודעים את זה.

יהודה גליק: זה כבר לא חריג.

יואב קיש: ולכן אני כבר נותן את ההתראה הזו גם להיום וגם למחר.

דוד ביטן: אם אפשר לוודא שההתראה תהיה רבע שעה.

דוד ביטן: זאת אומרת, כשאני מזמן ישיבה או כשהוא מזמן ישיבה, רבע שעה.

דוד ביטן: אי-אפשר בלילה לחכות חצי שעה, נו, באמת.

אלעזר שטרן: לא, אי-אפשר.

אלעזר שטרן: תגידו, מה, אתם השתגעתם?

אלעזר שטרן: תביאו לנו שקי שינה לוועדה.

יואב קיש: הייתה בקשה מיו"ר הקואליציה ואנחנו לא ניענה לבקשה, אז זה יישאר חצי שעה.

דוד ביטן: למה?

<ארבל אסטרחן: - - -

דוד ביטן: לא נכון.

יואב קיש: כך היה כל הזמן.

דוד ביטן: לא נכון, כינסתי בחמש דקות גם.

דוד ביטן: אגיד לך מה, היא לא הייתה באה.

יואב קיש: זה לא לדיון.

אלעזר שטרן: הצעתי, יואב, לא לדיון, משפט אחד.

יואב קיש: קיבלנו טענה לנושא חדש, בהמשך הטוען הסיר את הצעתו לנושא חדש, ולכן סעיף א' יורד מסדר-היום.

יואב קיש: אנחנו עוברים לסעיף ב' בסדר-היום.

יואב קיש: איפה יו"ר ועדת הכספים?

יואב קיש: פה.

יואב קיש: לסגור את הדלת בבקשה, או להיכנס או לצאת, ומי שנכנס שיהיה בשקט.

יואב קיש: יו"ר ועדת הכספים חבר הכנסת משה גפני פנה אלי בבקשה להעברת פרק ח' סימן ג' (מיסוי חברי קיבוץ) לחוק ההתייעלות הכלכלית הידוע בכינויו חוק ההסדרים מהוועדה שלו, ועדת הכספים, לוועדה המיוחדת לצדק חלוקתי ושוויון חברתי בראשות חבר הכנסת מיקי זוהר לפי סעיף 83(ג) לתקנון.

יואב קיש: בבקשה, נמק את בקשתך, חבר הכנסת גפני.

משה גפני: תודה רבה, אדוני היושב-ראש, אתמול ישבנו לגבי הנושא של אישור חוק ההסדרים.

משה גפני: במהלך הדיון התברר שמה שהיה ביכולת הוועדה הוועדה אישרה.

משה גפני: חצי מהחוקים אושרו.

משה גפני: אני חייב לציין שחלק גדול מהם אושרו פה אחד עם האופוזיציה אחרי דיונים שהתקיימו.

יואב קיש: ללא הסתייגויות?

משה גפני: ללא הסתייגויות.

דוד ביטן: יש הסתייגויות.

משה גפני: יש הסתייגויות דיבור במליאה.

יואב קיש: זה בסדר.

משה גפני: לא משנה.

משה גפני: יש חלק מהחוקים שאני לא יכול לדון עליהם.

יואב קיש: אתה לא תספיק לדון עליהם.

משה גפני: אני יכול להספיק.

יואב קיש: נו, אז מה הבעיה?

משה גפני: אם אומרים לי היום, היום אני גומר את זה, את הכול, אבל לא נותנים לי.

יואב קיש: למה?

יואב קיש: מתי צריך לגמור?

משה גפני: למה לא נותנים לי?

משה גפני: למשל, יש את החוק של ההימורים שהוא מורכב משני חוקים, אני לא יכול לדון בגלל שאין את הצו.

משה גפני: לחוקים האלה צריך לאשר צו אחרת כל החוקים האלה לא שווים, ועד לרגע זה לא קיבלתי צו.

דוד ביטן: אבל מה זה שייך לחוק הזה?

משה גפני: לא שייך לשום דבר.

יואב קיש: הוא אומר שהוא לא דן על זה עכשיו.

משה גפני: לא שייך לשום דבר.

דוד ביטן: אבל אמרת שאין לך זמן.

משה גפני: יש לי זמן לעשות את זה.

דוד ביטן: היום הוא לא יספיק לעשות הכול.

אלעזר שטרן: הוא אומר שהוא יכול להספיק.

יואב קיש: בוא נשמע.

משה גפני: רגע, תמתינו שנייה.

איתן ברושי: תנו לו לדבר.

משה גפני: התברר במהלך הדיון שאני יכול לעשות את הנושא של הקיבוצים רק אחרי חוק ההסדרים.

משה גפני: אני לא נכנס להיסטוריה.

משה גפני: אמרו לי שלא צריך לחוקק את זה אם מגיעים להסדר.

משה גפני: יש הסדר.

יואב קיש: המשמעות של מה שאתה אומר לי עכשיו – אני רוצה לחדד את המשפט שאמרת ככה בהיחבא – המשמעות היא שאם נושא הקיבוצים נשאר בוועדת הכספים הוא לא עובר בחוק ההסדרים, נקודה.

משה גפני: כן.

משה גפני: אני מפצל אותו.

יואב קיש: חשוב להבין את זה.

יואב קיש: סלח לי שהתעכבתי על המשפט הזה.

משה גפני: אין לי לשכה משפטית גדולה, הם עוסקים עכשיו בכל החוקים האלה כדי להגיע לנוסחים שיהיה אפשר להתקדם בהם.

משה גפני: אני לא יכול.

משה גפני: מה שהתברר לי בדיון הזה, שבסוף אם יהיה מישהו אשם בתקציב הזה זה יהיה אני בגלל שלא העברתי 420 מיליון שקל של הקיבוצים, אז אמרתי: תעבירו את זה לוועדה פנויה.

משה גפני: הרי בלאו הכי מה שנכנס זה מה שיצא, יש הסכם, יש הסדר.

משה גפני: אז בשביל זה לשבת על 18 עמודים של סעיפי מסים אני לא רוצה.

משה גפני: אני לא אדון בזה.

יואב קיש: הבנתי.

יואב קיש: מיקי, תכף אתה.

איתן ברושי: קיבלת את הדוח האחרון?

יואב קיש: ברושי, אתה תקבל זכות דיבור.

יואב קיש: מיקי, אתה רוצה לדבר או שלא?

אחמד טיבי: ומיקי הוא האדם הכי מתאים לדון בקיבוצים.

יואב קיש: חבר הכנסת גפני, סיימת?

משה גפני: כן.

יואב קיש: מיקי זוהר, בבקשה.

אחמד טיבי: ממ"ז, יאללה.

יואב קיש: מיקי, בבקשה, התייחסותך לעניין.

דוד ביטן: רגע, לפני זה, נשאלת השאלה, האם אתה תסיים את זה כדי להכניס את זה לחוק ההסדרים?

יואב קיש: אז בוא נשמע אותו.

יואב קיש: בבקשה.

דוד ביטן: אני מכוון אותו.

דוד ביטן: כיוונתי אותו לשאלה, הוא יענה.

עמר בר-לב: גפני, למה הוא לא מסוגל?

משה גפני: אמרתי.

עמר בר-לב: כי אין לו ייעוץ מקצועי או כי זה נושא כל כך - - -

יואב קיש: מיקי, יש שתי שאלות שאני רוצה שתתייחס אליהן, בסדר?

יואב קיש: אחד שמעת.

יואב קיש: והשאלה השנייה היא האם אתה מכיר את הנושא?

משה גפני: הנושא הוא לא, אין בעיה בנושא, אין מחלוקת, זה גם נאמר בוועדה כששאלתי את שני הצדדים.

משה גפני: החוק צריך להיות מחוקק בדרך הזאת.

משה גפני: כדי לחוקק אותו אני צריך להגיש - - - לייעוץ המשפטי עם כל מה שנלווה לעניין הזה, לא יכול לפני חוק ההסדרים.

יואב קיש: גפני, דיברנו על זה.

משה גפני: אני דן על נוסחים כל הזמן, לא מפסיק.

יואב קיש: דרך אגב, לרשימת הדוברים, חבר הכנסת בר-לב, אתה רוצה לדבר?

עמר בר-לב: כן.

דוד ביטן: אתם רציניים?

דוד ביטן: אתה יודע מה, עזוב, לא צריך, שיהיה מחוץ לחוק ההסדרים.

דוד ביטן: אתם רוצים את זה ככה?

אלעזר שטרן: כן.

איתן ברושי: שיישאר אצל גפני, ואם - - -

דוד ביטן: היה הסכם פשרה.

איתן ברושי: ביטן, אבל זה סגור.

משה גפני: לא, דוד, אני לא מסכים.

דוד ביטן: לא, הם מעצבנים אותי.

דוד ביטן: חבר'ה, נלך על החוק המקורי, אין פשרה.

דוד ביטן: על החוק המקורי.

דוד ביטן: מה, אתם עושים צחוק?

משה גפני: אני לא מסכים, לא.

דוד ביטן: אנחנו עושים מאמץ, אתם לא מבינים שעיכבנו את החוק בגללכם?

איתן ברושי: בגללנו?

דוד ביטן: כן.

יואב קיש: בשביל הפשרה.

דוד ביטן: בשביל הפשרה.

דוד ביטן: אתם לא מתביישים?

דוד ביטן: מה זה?

איתן ברושי: תן לנו לדבר, ביטן.

יואב קיש: ביטן, אתם יודעים מה?

יואב קיש: אני רוצה כזה דבר.

דוד ביטן: יש לנו הצבעות, אתם רוצים - - -

יואב קיש: אני מבקש מחברי האופוזיציה לתת רק לברושי לייצג אתכם בעניין הזה אם תסכימו.

דוד ביטן: רק בגללכם, בגללך.

איתן ברושי: בגללי?

דוד ביטן: כן.

דוד ביטן: עצרנו את החוק, לא נתנו לזוז עד שנגמור אתך, עכשיו פתאום אתם רוצים לעשות לנו בית-ספר.

יואב קיש: מיקי, ביטן, תכף נראה, או שנלך לכיוון הזה או - - -

דוד ביטן: יש לנו שיקולים , מה?

יואב קיש: ביטן, עוד רגע נראה, או שנלך לכיוון שאתה מבקש או שנסגור את זה בדרך אחרת.

דוד ביטן: - - -

אחמד טיבי: ברושי, אני מקווה שלא תגיעו לקלפיות גם.

יואב קיש: מיקי, שני דברים אני מבקש בקצרה.

דוד ביטן: כן, נכון, גם אם אנחנו לא רוצים שהם יגיעו.

יואב קיש: גם הם.

יואב קיש: עכשיו אתה מושך זמן.

יואב קיש: די, די.

דוד ביטן: אנחנו לא רוצים שיגיעו.

יואב קיש: מיקי, מיקי, אתה לא תדבר.

מכלוף מיקי זוהר: נו.

אחמד טיבי: מיקי, סיימת?

יואב קיש: - - מודע להסכמים בין האוצר לאנשי הקיבוצים ושהחקיקה תהיה בהתאמה.

יואב קיש: בבקשה.

מכלוף מיקי זוהר: ראשית, חברים, קודם כול, אני מכיר את החוק, ישבתי גם עם אנשי הקיבוצים, הם הגיעו אלי לשיחה כמרכז הקואליציה בוועדת הכספים כשידעו שמן הסתם תהיה לי גם השפעה על מהות החוק.

מכלוף מיקי זוהר: הם הסבירו לי את הסוגיות, ואני גם מכיר אותם לעומקם.

מכלוף מיקי זוהר: זה פעם אחת.

מכלוף מיקי זוהר: פעם שנייה, כמובן שאני נענה לבקשת הקואליציה, שהרי אני מחויב למטרות שלה, והחוק הזה מהווה בבסיס התקציב היקף של אזור 420 מיליון שקל 2017, 2018.

מכלוף מיקי זוהר: זה מגיע ל-940 מיליון שקל אחרי הסכמות כמובן.

מכלוף מיקי זוהר: לפני הסכמות זה יכול היה יכול להיות יותר, וללא הסכום הזה אין לנו את האפשרות כרגע לעשות את התקציב הזה באופן מאוזן, ולכן כמובן שאני מחויב לתהליך ואני גם אעשה אותו.

יואב קיש: תודה.

מכלוף מיקי זוהר: לגבי ההסכמות, כמובן שאני מחויב לעמדות הקואליציה, ואם יש הסכמות בין הקואליציה לשאר הדברים אז אני אממש אותם ואיישם אותם באמצעות הוועדה.

יואב קיש: תודה רבה.

יואב קיש: ארבל היועצת המשפטית, בבקשה.

<ארבל אסטרחן: אגיד בקצרה.

<ארבל אסטרחן: מה שאני אומרת הייתי אומרת אותו על כל פרק אחר שהיה מגיע עד הרגע האחרון הזה, זה לא עניין הקיבוצים, אבל מדובר פה בפרק גדול, זו לא שורה וחצי.

<ארבל אסטרחן: הלשכה המשפטית צריכה זמן ללמוד אותו, כי כמו שאתם יודעים - - -

איתן ברושי: לא קיבלתם אותו?

<ארבל אסטרחן: קיבלנו את זה עם כל החוברת הזאת.

איתן ברושי: אבל זה חוק אחר.

דוד ביטן: הכול שונה.

<ארבל אסטרחן: בסדר, אז צריכים ללמוד אותו, וכמו שציטטתם את שגית שגם נמצאת פה, צריך יום עבודה בוועדה.

<ארבל אסטרחן: הצוות של ועדת הכספים של הלשכה המשפטית יושב בוועדת הכספים, כמו שאתם יודעים, כל היום.

דוד ביטן: שיגמור את זה עד מחר בבוקר, מה הבעיה?

<ארבל אסטרחן: איך עד מחר בבוקר?

דוד ביטן: אם עכשיו הוא יעשה כמה שעות, מחר בבוקר כמה שעות, הוא יגמור את זה.

יואב קיש: בדיוק.

יואב קיש: אבל זה בהסכמות, ארבל.

<ארבל אסטרחן: אבל הצוות יושב בוועדת הכספים.

דוד ביטן: אין לנו ברירה, זה מיליארד שקל.

יואב קיש: זה בהסכמות ומיליארד שקל.

<ארבל אסטרחן: אתם רוצים לעשות חוק בלי ייעוץ משפטי?

דוד ביטן: עם ייעוץ משפטי, למה לא?

יואב קיש: עם ייעוץ.

יואב קיש: ואם הוא לא יספיק אז הוא לא יחוקק, אבל הכוונה היא לסיים.

דוד ביטן: אנחנו עושים מאמץ.

יואב קיש: ברושי, בבקשה.

איתן ברושי: קודם כול, אדוני היושב-ראש של ועדת הכספים גפני, אני שואל אם קיבלתם את הניסוח האחרון שעליו צריך להצביע?

משה גפני: על זה מדובר.

איתן ברושי: קיבלתם אותו?

משה גפני: קיבלנו את הנושא של הקיבוצים?

<שגית אפיק: קיבלנו אותו, הוא הגיע הלילה.

איתן ברושי: לא קראתם אותו.

<שגית אפיק: בוודאי שלא.

משה גפני: חבר'ה, אני לא מסכים שיקראו אותו.

איתן ברושי: אני רוצה להגיד לכם, חברי מהקואליציה, יש מדינה ויש אחריות משותפת.

איתן ברושי: מה שמתחולל עם חוק ההסדרים - -

דוד ביטן: עושים מאמץ.

איתן ברושי: - - זה דבר שהוא שערורייה, לא רק בסעיף הזה, בהרבה מאוד סעיפים.

איתן ברושי: אני לא מאמין - - -

מכלוף מיקי זוהר: - - -

איתן ברושי: תשמע רגע, מתן, נדב, אני לא מאמין, מיקי.

מכלוף מיקי זוהר: אני מקשיב.

איתן ברושי: אני לא מאמין שמדינה מתוקנת כמו שהיא מתנהלת כפי שהיא מתנהלת בימים האחרונים.

יואב קיש: אבל יש הסכמות.

איתן ברושי: אבל זה לא שייך לחוק הזה.

איתן ברושי: זה שייך לפער בלתי נתפס בין מה שכל אחד מאתנו היה מנהל את העסקים הפרטיים שלו - - -

דוד ביטן: אבל זה המצב, חוק ההסדרים - - -

איתן ברושי: זה לא המצב, לא צריך להשלים אתו.

איתן ברושי: אנחנו נגררים אחרי התנהלות לקויה, בזויה, משפילה את חברי הכנסת ופוגעת במדינה.

איתן ברושי: אני לא ראיתי דבר כזה.

יואב קיש: אני לא מסכים לעניין הזה, אבל, בבקשה.

איתן ברושי: אני מסכים.

איתן ברושי: זו דעתי.

יואב קיש: בבקשה, תמשיך.

איתן ברושי: החוק הזה הוא החוק הכי מורכב שהיה.

איתן ברושי: בתהליך קצר כפי - -

יואב קיש: גם לזה אני לא מסכים.

איתן ברושי: הוא הכי מורכב מכל החוקים.

דוד ביטן: עשינו דברים יותר מורכבים.

איתן ברושי: הוא חוק בתחום - - -

מכלוף מיקי זוהר: - - -

משה גפני: - - -

יואב קיש: בבקשה, תמשיך.

יואב קיש: גפני, מיקי, זה מפריע.

איתן ברושי: הוא חוק בתחום ועדת הכספים, זאת ההתמחות שלה, זאת האחריות שלה.

<ארבל אסטרחן: נכון.

איתן ברושי: לא יכולה להיות החלטה, גם ברוב, רוב תמיד יכול לקבל החלטות, אבל זה לא תמיד נכון.

איתן ברושי: גם אם הרוב קובע, במקרה הזה הוא לא צודק משום שזה לא חוק שנועד לוועדה הזאת, היא לא מוכשרת לכך, אין לה את הכלים לכך.

איתן ברושי: ולכן, אני מציע, ביטן - - -

<קריאות: - - -

איתן ברושי: אם זה רציני אז תקשיבו.

דוד ביטן: - - -

יואב קיש: ביטן.

איתן ברושי: אני אומר גם לחברי גפני, אם צריך להקל על ועדת הכספים אז בואו נוציא סעיף אחר מוועדת הכספים.

דוד ביטן: לא.

איתן ברושי: אי-אפשר להוציא את הסעיף הזה, דיברתי עם איל ינון היועץ המשפטי של הכנסת, הוא מקור סמכות, הוא לא מעלה על דעתו שאתם תעשו את זה.

דוד ביטן: כן, בסדר.

דוד ביטן: אז שיעלה על דעתו, מה אני אגיד לך.

יואב קיש: אל תפריע לו.

יואב קיש: בבקשה.

איתן ברושי: ולכן, בכל זאת, אני מציע מבקש להשאיר את זה בוועדת הכספים.

יואב קיש: ושזה לא יעבור את חוק ההסדרים.

איתן ברושי: יש עוד יותר מיום אחד.

דוד ביטן: לא, אין, אין.

יואב קיש: אבל ישב פה יושב-ראש הוועדה ואמר לך שהוא לא מעביר את זה.

איתן ברושי: אז תעביר את זה לוועדת הכלכלה.

דוד ביטן: תן לי רגע להתייחס.

איתן ברושי: ועדת צדק חלוקתי שהוקמה לאחרונה בהרכב שלא נועד להתמודד עם שאלות כאלה.

דוד ביטן: למה לא?

איתן ברושי: משום שזה לא תחום האחריות שלה.

מכלוף מיקי זוהר: יש לך טעות.

מכלוף מיקי זוהר: זו ועדה מחוקקת, יש לה סמכות.

יואב קיש: אתה תתייחס.

יואב קיש: בבקשה, לסיים, לא להפריע.

יואב קיש: מילה אחרונה, בבקשה.

איתן ברושי: מילה אחרונה.

איתן ברושי: אני מבקש להשאיר את זה בוועדת הכספים ולהטיל על ביטן ויושב-ראש הוועדה קיש להתייעץ עם גפני איך מחלקים את הזמן.

איילת נחמיאס ורבין: להכריז על נבצרות על ביטן.

יואב קיש: תודה.

יואב קיש: עכשיו ניתן ליושב-ראש הקואליציה להתייחס.

יואב קיש: בבקשה.

דוד ביטן: קודם כול, ההרגשה שלי לא נוחה, אתם לא סומכים על מיקי זוהר.

איתן כבל: לא, זה - - -

דוד ביטן: תקשיב רגע.

דוד ביטן: ביקשתם הרי לא להשאיר בוועדת הכספים, להעביר לוועדת הכלכלה.

איתן ברושי: אני ביקשתי?

דוד ביטן: כן, ביקשו החברים שלך יחד אתך, עמדת לידם.

דוד ביטן: תשמע טוב, אני חושב - - -

איילת נחמיאס ורבין: כי זה ראוי להידון בוועדה סטטוטורית.

איילת נחמיאס ורבין: עם כל הכבוד, לא צריך לקבל את זה באופן אישי, מה זה קשור למיקי זוהר?

יואב קיש: מיקי, הוועדה שלו זה לא מיקי באופן אישי.

דוד ביטן: את יודעת מה, אני באמצע.

יואב קיש: זו ועדה לצדק חלוקתי ושוויון חברתי.

איילת נחמיאס ורבין: היא לא ועדה סטטוטורית, עם כל הכבוד.

יואב קיש: זאת בדיוק הנקודה הזו.

איילת נחמיאס ורבין: אין סיבה להעביר את זה לשם.

דוד ביטן: למה את מפריעה?

איילת נחמיאס ורבין: כי זה הרגל שלי להפריע לך.

דוד ביטן: עומדת ומפריעה, כשאני אומר משהו את ישר תוקפת אותי.

יואב קיש: ביטן, יאללה, בבקשה.

מכלוף מיקי זוהר: שוויון חברתי.

מכלוף מיקי זוהר: כולם רוצים - - -

דוד ביטן: אז תקשיבו רגע, אנחנו לא נקבל פסילה של אף אחד, זה דבר ראשון.

<קריאה: איזה פסילה יש כאן?

דוד ביטן: דבר שני, ממה אתם מודאגים?

אלעזר שטרן: תכף תשמע.

דוד ביטן: בינתיים אנחנו נהגנו הרבה יותר טוב מאשר אתם נוהגים.

<קריאות: - - -

דוד ביטן: כשהחוק הזה הגיע דרשנו שיהיה אתכם הסכם, ועיכבנו אותו עד שהיה הסכם, אז עכשיו אתם רוצים - -

איתן ברושי: אין טענות.

דוד ביטן: - - שזה יישאר בוועדת הכספים על מנת שזה לא יהיה בחוק ההסדרים.

דוד ביטן: אז זה לא המצב.

אחמד טיבי: שאלה.

יואב קיש: שאלה, בבקשה.

אחמד טיבי: ממ"ז, חבר הכנסת מיקי זוהר, שאלה של שימוע, מה העמדה העקרונית שלך לגבי הקיבוצים?

מכלוף מיקי זוהר: אווו, שאלה טובה.

אחמד טיבי: שימוע.

יואב קיש: אנחנו לא עושים שימוע עכשיו.

מכלוף מיקי זוהר: - - -

יואב קיש: ולא דעתו האישית של יו"ר הוועדה היא זו שקובעת.

אחמד טיבי: לא.

אחמד טיבי: הוטל דופי בממ"ז.

אחמד טיבי: הוטל דופי.

יואב קיש: למה?

יואב קיש: לא הוטל דופי.

אחמד טיבי: הוטל דופי.

יואב קיש: לא הוטל דופי.

אחמד טיבי: היה צל של ספק.

מכלוף מיקי זוהר: אני רוצה שתפריד בין הקיבוצים - -

אחמד טיבי: אייווה.

מכלוף מיקי זוהר: - - לבין עמדתי לגבי מפא"י.

מכלוף מיקי זוהר: קודם כול תעשה הפרדה, זה דבר ראשון, כי יש לי שתי עמדות שונות בין מפא"י לבין הקיבוצים.

אחמד טיבי: יש קיבוצים שלא שייכים למפא"י.

אלעזר שטרן: לא.

אלעזר שטרן: מפ"מ, דבר על מפ"מ.

<קריאות: - - -

יואב קיש: מיקי, מה שאני מבקש - - -

<קריאה: תן התייחסות רצינית.

יואב קיש: יש התייחסויות.

יואב קיש: יש לי את עמר בר-לב, שטרן, טרכטנברג ואיילת ורבין.

יואב קיש: אני רוצה לפני זה מילה, וזה לך, בעיקר, בעצם לכל חברי האופוזיציה.

דוד ביטן: מיקי, אנחנו נלך.

דוד ביטן: אנחנו לא הולכים על הפשרה.

יואב קיש: לא, חכה.

דוד ביטן: זה יישאר בוועדת הכספים, נעשה את החוק הקודם.

דוד ביטן: תודה רבה.

דוד ביטן: בוא, בוא.

מכלוף מיקי זוהר: מה אתה אומר?

דוד ביטן: לא נעביר אליך, נשאיר בוועדת הכספים עם החוק הקודם.

מכלוף מיקי זוהר: אתה רוצה להעביר את החוק as is וזהו?

דוד ביטן: להשאיר בוועדת הכספים עם החוק הקודם.

אלעזר שטרן: הוא לא מאמין בוועדה שלך.

יואב קיש: לא, זה לא.

יואב קיש: הנקודה היא כזו, איתן, ובזה הוא צודק.

דוד ביטן: זה מה שאתם, אתם פשוט חוצפנים.

דוד ביטן: אנחנו הלכנו אתך לאורך כל הדרך ואתה לא מאמין בנו, אתה מבין.

איתן ברושי: ביטן, אם אתה צועק זה לא אומר שאתה צודק.

דוד ביטן: אנחנו נשאיר את זה בחוק.

דוד ביטן: בוא, בוא.

דוד ביטן: נוריד את זה מסדר-היום.

איתן ברושי: תשאיר בחוק.

איתן ברושי: מה זה קשור בכלל?

אחמד טיבי: יאללה, שרה, אנחנו הולכים.

דוד ביטן: אנחנו נעשה את החוק הקודם בכלל, אנחנו לא מוכנים לשום פשרה.

איתן ברושי: ביטן, אל תאיימו עלינו.

דוד ביטן: אנחנו לא מאיימים עליכם.

מכלוף מיקי זוהר: ברושי, זה הפסד שלך.

יואב קיש: אנחנו ממשיכים את הדיון.

יואב קיש: ביטן, אני רוצה להגיד - - -

אחמד טיבי: הרבה כסף.

אחמד טיבי: זה שלו, הרבה כסף.

איילת נחמיאס ורבין: מיקי, אתה הופך את זה לאישי?

איילת נחמיאס ורבין: אנחנו אומרים בהגדרה זה לא אישי - - -

יואב קיש: ביטן.

דוד ביטן: הנוסח הקודם יידון, אין פשרות.

דוד ביטן: רק הקודם.

יואב קיש: ביטן, בוא רגע.

יואב קיש: התייעצות סיעתית חמש דקות.

יואב קיש: אני מחדש את הישיבה.

יואב קיש: אנחנו נמשיך את הדיון, אני רוצה לשמוע מה אומרים.

יואב קיש: אנחנו צריכים לראות עוד לגבי החלטה בקואליציה, עוד אין החלטה.

איתן ברושי: בסדר, אז תעשה עוד ישיבה וזהו.

יואב קיש: לא תהיה עוד ישיבה.

יואב קיש: בבקשה, עמר בר-לב.

עמר בר-לב: ראשית, אני רוצה לומר שלא מדובר כאן בהסכם בין הקואליציה לאופוזיציה כי זה לא עניין של קואליציה ואופוזיציה.

יהודה גליק: כל דבר זה עניין של קואליציה-אופוזיציה, את זה עדיין לא למדת?

עמר בר-לב: לא.

עמר בר-לב: יש כאן הסכם בין האוצר לבין הקיבוצים.

איתן ברושי: - - -

עמר בר-לב: איתן, אל תפריע לי.

עמר בר-לב: יש כאן הסכם בין האוצר והקיבוצים, ובוועדת הכספים כשהיה דיון על זה אז כל חברי הוועדה, אכן קואליציה ואופוזיציה, בירכו על ההסכם הזה.

עמר בר-לב: ההסכם הזה כנראה בחקיקה הוא מאוד מורכב, ואת זה הבנו מהיועצים המשפטיים גם של ועדת הכספים וגם מהיועצים המשפטיים של הכנסת.

עמר בר-לב: אני מבין שמדובר שם באיזה 18 עמודים.

עמר בר-לב: החשש שלנו הוא לא שההסכם לא יקוים, אלא שיהיו טעויות בהגדרת החוק שמאשר את ההסכם, זה החשש שלנו.

עמר בר-לב: ולכן, שוב, אם אפשר בוועדת הכספים באמת להקצות את הזמן ואת כוח-האדם לעשות את זה, מצוין.

עמר בר-לב: אם אי-אפשר, אז אני לא רואה – אני מבין שיש מחסור ביועצים משפטיים, שוב, זה לא שכמו שאמר חבר הכנסת - -

<ארבל אסטרחן: שמתמחים בנושא, נכון.

עמר בר-לב: - - ביטן, זה שעתיים היום ושעתיים מחר.

עמר בר-לב: אני חושב שהאחריות של כולנו שיהיה חוק כמו שצריך.

עמר בר-לב: מכיוון שזה באמת הישג היסטורי בין האוצר לבין הקיבוצים, אני חושב שחשוב שהוא יתקיים.

עמר בר-לב: אני רוצה להכניס כאן עוד איזשהו ניואנס שהיה בוועדת הכספים.

עמר בר-לב: למשל, יש שם איזה סעיף, אני כבר לא זוכר בדיוק את הסעיף, שהוא לא קשור לקיבוצים, הוא קשור למושבים, ונציגי המושבים אמרו שהם מבקשים להוציא אותו.

עמר בר-לב: והממונה על המסים במשרד האוצר אמר: אין בעיה, כבר הסכמנו להוציא אותו.

עמר בר-לב: זאת רק דוגמה אחת קטנה, שלא לוקחים as is ופשוט הופכים את זה לחוק.

עמר בר-לב: זה דבר מאוד מאוד מורכב.

יואב קיש: שטרן, בבקשה.

יואב קיש: מנו, אתה אחריו.

אלעזר שטרן: תודה.

אלעזר שטרן: תראה, ההתיישבות העובדת, אני לא צריך להגיד לך, חשובה לקואליציה ולאופוזיציה.

יואב קיש: ברור.

אלעזר שטרן: חוק ההסדרים, אנחנו מכירים את המגבלות שלו.

איילת נחמיאס ורבין: חוק ההסדרה לקיבוצים.

אלעזר שטרן: אני חושב, דרך אגב, שהאיום הזה של חברנו ביטן מבזה את כולנו.

אלעזר שטרן: זאת אומרת, לא יכול להיות שאם אנחנו חושבים שעושים משהו נכון בפשרה הזאת, אז מקריבים אותה בגלל התנהגות של קואליציה-אופוזיציה.

אלעזר שטרן: אם החוק הזה נכון כמו שהוא כתוב אז צריך להעביר אותו בדרך הכי נכונה, הכי מהר שאפשר, אבל בדרך הנכונה.

אלעזר שטרן: ביקשת, בצדק, מחבר הכנסת גפני להדגיש איזה משפט שהוא אמר.

אלעזר שטרן: אבל מה גפני אמר: אין לי לשכה משפטית גדולה בשביל הדברים האלה, בהגינותו, וזה כמובן תואם את מה שאמר היועץ המשפטי של הכנסת.

אלעזר שטרן: אני רוצה להגיד על זה משהו, בינינו, אנחנו יודעים למה הוועדה של מיקי זוהר הוקמה.

אלעזר שטרן: היא לא הוקמה בגלל מחסור בוועדות בכנסת.

אלעזר שטרן: כשהקימו אותה – דרך אגב, ליש עתיד אין שם נציג בגלל זה, בגלל שבסאגה הזאת לא היינו מוכנים להיות שותפים להמצאה המצחיקה הזאת של ועדה כפיצוי פוליטי לחבר כנסת מהקואליציה, שלא נותנים לו ייעוץ משפטי אפילו לתוך הוועדה הזאת.

יואב קיש: זה לא נכון.

יואב קיש: יש לו יועץ משפטי בוועדה.

<ארבל אסטרחן: אין יועץ קבוע כי אין שם נושא קבוע.

<ארבל אסטרחן: ככל שתעבור לשם חקיקה יהיה יועץ משפטי בהקשר לחקיקה.

אלעזר שטרן: בקיצור, אין לו יועץ משפטי.

אלעזר שטרן: אין ועדה כזאת שאין לה - - -

יואב קיש: כל דיון יש שם יועץ משפטי.

<ארבל אסטרחן: אותו דבר אצל אלי כהן.

אלעזר שטרן: סליחה.

מנואל טרכטנברג: אין קבוע.

אלעזר שטרן: אבל כאילו שיש נושא, צדק חברתי.

אלעזר שטרן: אז זאת ועדה שעל פניו היה אמור להיות לה יועץ משפטי, אבל אין לה יועץ משפטי.

אלעזר שטרן: אנחנו יודעים למה.

יואב קיש: יכול להיות שיהיה לה.

אלעזר שטרן: זאת ועדה שתקום ותיפול, וזה סוג של פיצוי לחברנו הנחמד מיקי על זה שהוא איים על הקואליציה, ואז נתנו לו - - -

יואב בן צור: נו, ומה רע שייתנו לו משהו לעשות?

יואב בן צור: מה יש?

אלעזר שטרן: בסדר.

עבדאללה אבו מערוף: שאלה מאוד טובה.

אלעזר שטרן: מה אנחנו רוצים לעשות?

אלעזר שטרן: לקחת אוכלוסייה חשובה כל כך כמו הקיבוצים, לקחת הסדר שהוא חשוב של רשות המסים, שגם היא רשות חשובה מאוד ומקצוענית מאוד, ולקחת את החוק הזה ולהגיד: חבר'ה, אנחנו בינינו פה סיכמנו בין קואליציה ואופוזיציה, אז יאללה, בוא נחליק אותה כאילו.

אלעזר שטרן: בואו לא נמלא את החובה שלנו כחברי כנסת להסתכל על האותיות של החוקים ולהבין את המשמעות ארוכת הטווח שיש לדבר הזה.

אלעזר שטרן: ולכן, מה שאני חושב, שאם רוצים לעשות הסדר, אז בואו נקרא לזה סידורים כאילו.

אלעזר שטרן: אם רוצים לעשות חוק, אם אנחנו רוצים שיתייחסו אלינו כחברי כנסת ברצינות, אז נתייחס למושג חוק ברצינות.

אלעזר שטרן: ולא נגיד שעכשיו בגלל שלוועדת הכספים, שהיא מומחית בעניין הזה, אין זמן אז אנחנו יאללה, בואו נמציא ועדה, נשים פס על הייעוץ המשפטי – דרך אגב, אני לא צריך להגיד לך, ששתי קומות מתחתנו יש עכשיו כשאנחנו יושבים פה דיון שלא משנה אם יועץ משפטי או לא, אין אף יועץ משפטי שיכול להצדיק את מה שקורה שם, והדיון ממשיך כאילו.

אלעזר שטרן: אבל לפחות שומעים את הייעוץ המשפטי שאליו – אני מדבר על חוק ההסדרה – אבל לפחות שומעים את הייעוץ המשפטי וכאילו מתייחסים.

אלעזר שטרן: פה אין ייעוץ משפטי – ואני מסיים את זה – אני מציע להתייחס למה שאמר גפני, זה נושא שלו, זה נושא שהוא רוצה לקדם, זה נושא שהייעוץ המשפטי של הוועדה שלו מקצוען בזה.

אלעזר שטרן: אני מציע להיענות לאיום של ביטן ולהשאיר את זה בוועדת הכספים.

יואב קיש: אני אתייחס בסוף לכל הדברים שנאמרו פה, כמובן.

עבדאללה אבו מערוף: יש לי משפט אחד.

יואב קיש: בבקשה.

עבדאללה אבו מערוף: אם בוועדת הכספים לא מספיקים, אז אפשר גם לפצל.

עבדאללה אבו מערוף: אני לא חושב שזה יכול לתקוע את כל החוקים ואת התקציב בכלל.

יואב קיש: אני אדבר על זה.

אלעזר שטרן: ונתחייב שנעשה את זה מהר.

יואב קיש: חבר הכנסת טרכטנברג, בבקשה.

מנואל טרכטנברג: אני רוצה להתייחס קודם כול ממש לגופו של עניין גם בפן המקצועי.

מנואל טרכטנברג: תראו, החוק הזה הוא מורכב מאוד, ואני הייתי מעורב במשא-ומתן, וחלק מאתנו היו מעורבים.

מנואל טרכטנברג: הוא מורכב מאוד, יש הרבה מאוד סעיפים וסעיפי משנה.

מנואל טרכטנברג: ואתה, יואב, היית בוועדת הכספים דומני כשדנו בחקיקה על חברות הארנק.

יואב קיש: מה נסגר עם זה בסופו של דבר?

מנואל טרכטנברג: ואני רוצה להגיד לך, תראה, אחרי שהגיעו להסכמות פעם אחר פעם, תראה איזה דיונים מעמיקים על פרטים שהם נורא חשובים.

מנואל טרכטנברג: כי אתה יודע, אנחנו יושבים בוועדה ואנחנו יכולים לחשוב שזה מאוס, אבל בסוף זה קובע גורלות.

יואב קיש: מאוד מאוד חשוב.

מנואל טרכטנברג: נכון.

מנואל טרכטנברג: ולכן אני אומר, החוק הזה דומה לו גם בהיקף וגם במורכבות, כי אלו סוגיות מיסוי.

מנואל טרכטנברג: בסוגיות מיסוי אתה לא יכול להגיד: הסכמתי בגדול שזה יהיה ככה וזהו זה.

מנואל טרכטנברג: הפרטים, the devil is in the detail, השטן הוא בפרטים.

מנואל טרכטנברג: ולכן, פה זה לא רק עניין של ייעוץ משפטי, זה עניין של באמת העמקה בסעיף סעיף, וזה דורש זמן, ואי-אפשר לעשות חאפ-לאפ, לא חשוב מה, אבל תצא חקיקה רעה, - - - דווקא הוראה לרשות המסים רעה, נקודה.

מנואל טרכטנברג: ואנחנו לא יכולים להרשות דבר כזה.

מנואל טרכטנברג: זאת אמירה אחת.

מנואל טרכטנברג: אמירה שנייה, ואמרתי את זה קודם.

מנואל טרכטנברג: תראה, אם היה משהו שחייב להיות בחוק ההסדרים כי אם לא אין תקציב, הייתי אומר: ואלאק, אתה יודע, אז בוא נהיה פה כל הלילות עד שיצא עשן.

מנואל טרכטנברג: זה לא כך, ואני אומר את זה באחריות מלאה, התקציב יכול לעבור גם בלי החקיקה הזו.

מנואל טרכטנברג: למה?

מנואל טרכטנברג: מכיוון שמדובר על צד ההכנסות, מדובר על תחזית מסים, שום דבר לא צריך להשתנות בחוק התקציב כדי שזה יעבור.

אלעזר שטרן: נכון.

מנואל טרכטנברג: יתרה מזאת, בפועל הגבייה ממסים שנה אחר שנה מקיבוצים הוא בסדר גודל כמו מה שצפוי אחרי העברת החוק.

מנואל טרכטנברג: כלומר, שאם עשו - - -

אלעזר שטרן: בלי קשר לקיבוצים, היא בכלל גדלה יותר.

מנואל טרכטנברג: לא, תעזוב, אתה חושב בדבר ספציפי.

אלעזר שטרן: נכון.

מנואל טרכטנברג: כארבעה מיליון או משהו כזה זה בפועל ההכנסות, כי כל פעם מגיעים להסכמות על החוק.

יואב קיש: כן, אבל יש שם חצי מיליארד שקל שצריך להעביר ישירות.

יואב קיש: בסדר, לא חשוב.

מנואל טרכטנברג: זה לא יעכב את התקציב, זה לא שייך לעולמות האלה, זה כן שייך לרצון לגמור את העניין.

מנואל טרכטנברג: עכשיו, תראה מה שקורה, הרצון הזה הוא משותף לכל הצדדים, לקיבוצים, לרשות המסים, לאופוזיציה ולקואליציה, באותה מידה כולנו רוצים את אותו דבר.

מנואל טרכטנברג: מה שאף אחד מאתנו מקווה, אני מקווה, לא רוצה, זו חקיקה רעה ברשלנות.

מנואל טרכטנברג: ולכן, ההצעה שלי היא ככה, להחזיר את זה לוועדת הכספים.

יואב קיש: זה עוד לא יצא מוועדת הכספים.

מנואל טרכטנברג: להשאיר את זה שם.

<ארבל אסטרחן: להשאיר.

יואב קיש: תודה.

יואב קיש: חברת הכנסת איילת נחמיאס ורבין.

איילת נחמיאס ורבין: אין לי הרבה מה להוסיף על דבריו המלומדים של חבר הכנסת טרכטנברג.

איילת נחמיאס ורבין: כמובן שכל מה שאמרו גם החברים האחרים, אני מוכרחה להגיד, אני חברת ועדת הכנסת מאוד מאוד עקבית כפי שאתה יודע, אני לא אוהבת את המעברים חסרי הפשר האלה בין חקיקות, גם לא בחוק ההסדרים, ויש שיאמרו: החוק להסדרת הקיבוצים.

איילת נחמיאס ורבין: אני באמת אומרת לכם, זו טעות, זו בכייה לדורות.

איילת נחמיאס ורבין: זה נראה לנו כאילו לא דרמטי, וישר אנחנו אומרים לעצמנו: טוב, חוק ההסדרים ממילא כבר עובר שבוע הבא, מי יזכור מה היה בוועדת הכספים, ומה היה בוועדה לצדק חלוקתי, ומה היה בוועדת רפורמות, ומה אנחנו דחפנו לוועדה.

איילת נחמיאס ורבין: אני אומרת לכם, אגב, אני רוצה למען הסר ספק ושיהיה כתוב בפרוטוקול, אני לשנייה אחת לא מטילה דופי בממ"ז, אני אמלא את תפקידו של טיבי, לא מטילה דופי במיקי מכלוף זוהר, באמת שלא, זה לא עניין אישי.

מנואל טרכטנברג: לא שייך.

איילת נחמיאס ורבין: זה עניין עקרוני.

איילת נחמיאס ורבין: אני חושבת שמדובר בסוגיה מאוד מאוד מאוד מהותית.

איילת נחמיאס ורבין: יואב, אתה בעצמך בצדק הנהנת בראשך כשאמרנו שהקיבוצים הם לא עניין של קואליציה ואופוזיציה.

איילת נחמיאס ורבין: ההתיישבות היא לא קואליציה ואופוזיציה, ובצדק עשית את זה, כי אנחנו יודעים - - -

יואב קיש: גם עכשיו אני מהנהן בראשי.

איילת נחמיאס ורבין: יפה שאתה מחרה אחרי, זה קורה אחת לשבוע, אז אני רוצה לנצל - - -

יואב קיש: אז אני פטור עכשיו לשבוע הבא?

איילת נחמיאס ורבין: אה, כאילו אמרתי לעצמי.

איילת נחמיאס ורבין: מה שבאמת אני אומרת לכם, יש פה משהו שהוא סובל מאיזו אנומליה, יש פה משהו לא הגיוני.

איילת נחמיאס ורבין: תקשיב רגע, אני רוצה רגע להשלים משהו.

איילת נחמיאס ורבין: התרגלנו במידה מסוימת לוועדת רפורמות שפעם היא בכלל הייתה מיועדת לנושא התכנון והבנייה ופתאום היא כבר דנה בנושא הרפורמות בבנקים.

איילת נחמיאס ורבין: תקשיבו, זה באמת הופך את עבודת הכנסת למגוחכת, שלא לומר את תקנון הכנסת לפלסתר, ואף אחד מאתנו – זה לא משנה אם נרכיב את הממשלה בבחירות הבאות, אמן, או שזה ייקח יותר מקדנציה אחת – אני אומרת לך באמת, בסוף אני מסתכלת על מה שאנחנו עושים מתקנון הכנסת, ארבל, זה לא יפה, את לא מהנהנת לי היום כשאני אומרת דברים בשם אומרם, זה לא מוצא חן בעיני.

<ארבל אסטרחן: אה, אני בלב לגמרי מסכימה.

איילת נחמיאס ורבין: אני אומרת לכם, יש פה משהו לא הגיוני.

איילת נחמיאס ורבין: תודה רבה.

יואב קיש: תודה רבה.

יואב קיש: אני חושב שנאמרו פה בהחלט דברים בעלי משקל וחשובים.

יואב קיש: חס וחלילה, שלא יישמע שאנחנו חושבים שהנימוקים שנאמרו פה הם לא ראויים.

יואב קיש: אני רק רוצה להתייחס בכמה מילים לסיטואציה ומה אנחנו נמשיך מפה.

יואב קיש: ראשית, אנחנו מדברים על נושא מורכב, חשוב, משמעותי, שנוגע כמו שאמרתם לקואליציה ולאופוזיציה כאחד, בעצם לטובת אזרחי ישראל ולטובת הקיבוצים, ובעצם האוצר, ובאמת איך מתייחסים אליהם בנושא מערך הגבייה.

יואב קיש: הדיונים האלה בין שני הגופים, בין האוצר לקיבוצים כבר מתקיימים לא מעט זמן, ואני יכול להגיד להם שהייתי אחד מהגורמים שאמר שבחוק ההסדרים לא אתן את ידי שהדבר הזה יבוא בכפייה.

יואב קיש: הם צריכים להיות מסוגלים להסתדר ולהגיע להסכמות.

יואב קיש: והעניין הזה נסחב ונסחב ונסחב, וכולל כל הזמן שמירה גם של, אני חייב להגיד, יושב-ראש הכנסת היה מעורב בעניין הזה.

יואב קיש: ואמרנו כל הזמן לאוצר: אתם צריכים להגיע להסכמות, והגיעו להסכמות.

יואב קיש: אתמול בערב יצאה אחרי הרבה מאוד שעות עבודה טיוטה ראשונית של הסכמות שגיבשו האוצר והקיבוצים.

יואב קיש: דרך אגב, כנראה לא מעט בגלל לחץ הזמנים.

יואב קיש: זאת אומרת, אני מניח שאם לא היינו בלחץ הזמנים של חוק ההסדרים, יכול להיות שלא היינו מגיעים לטיוטה המוסכמת הזו כביכול.

יואב קיש: כל צד הבין שהוא חייב כנראה לוותר פה, לוותר שם בשביל לגמור את הדבר הזה.

איילת נחמיאס ורבין: ידידי, את זה אפשר להגיד על כל פרק בחוק ההסדרים, עם כל הכבוד.

יואב קיש: נכון.

יואב קיש: התשובה נכונה.

יואב קיש: וגם על הפרק הזה.

יואב קיש: גם במקרה הזה התשובה נכונה בעניין הזה.

יואב קיש: מה המשמעות?

יואב קיש: המשמעות, ופה אני חושב אולי אחרת ממך, ידידי פרופ' טרכטנברג, האוצר מסתכל על זה כחלק ממימון התקציב.

יואב קיש: זאת אומרת, לתפיסתו ללא – ואני אומר לך, זה מה שהאוצר אומר, אתה רואה את זה אחרת, אני מבין.

יואב קיש: האומר האוצר: ללא קבלה של כ- שם יש איזה אני חושב אפילו - - -

מנואל טרכטנברג: 400 מיליון.

יואב קיש: 400 בשלב הראשון, ואולי אחרי זה - - -

אלעזר שטרן: זה אחרי הפשרה.

יואב קיש: כן.

יואב קיש: אין לו עוד מקורות, בוא נגיד שזה עכשיו מחייב אותו לדבר על מקורות אחרים.

יואב קיש: יכול להיות שכמו שאתה אומר בעניין הזה אולי האוצר קצת לוקח - - -

מנואל טרכטנברג: נכון, זה אמצעי לחץ, אתה יודע.

יואב קיש: נכון.

יואב קיש: בסדר, אבל אני אומר לך מה חושבים.

יואב קיש: אי-אפשר להתעלם מזה.

מנואל טרכטנברג: אם יבוא ראש אגף התקציבים פה ואני אעשה לו חקירה צולבת, תאמין לי שהוא לא יצא טוב מזה.

יואב קיש: בסדר.

יואב קיש: אי-אפשר להתעלם מזה שיש לזה משמעויות תקציביות, אפשר להתייחס, האם זה חייב או לא חייב לעבור לחוק ההסדרים, יש לזה משמעויות תקציביות, נקודה.

יואב קיש: עכשיו אנחנו באילוצי זמנים.

יואב קיש: יושב פה יושב-ראש ועדת הכספים חבר הכנסת גפני, ואומר: סליחה, אני פשוט לא אספיק.

יואב קיש: אז זה לא יהיה.

יואב קיש: המשמעות היא בעייתית.

יואב קיש: אתם מבינים, אנחנו גם במסגרות זמנים, גם תקציב.

יואב קיש: יושבת פה היועצת המשפטית או היועץ - - -

עמר בר-לב: הוא אומר שהוא לא יספיק כי זה נושא רציני וצריך להקדיש לו את הזמן, לא כי - - -

יואב קיש: נכון.

יואב קיש: לצורך העניין יש לנו בערך עוד יום וחצי, משהו כזה, אנחנו רוצים עד סוף השבוע להשלים את הכול, ולא יהיה לו זמן כי יש לו עוד נושאים אחרים שהוא חייב לדון בהם.

יואב קיש: יש לנו ועדה אחרת, וזאת ההצעה של הקואליציה, שנכון, באופן עקרוני כולנו היינו מעדיפים שזה יהיה בוועדת הכספים, בעניין הזה אני לא חושב שהדעה שונה.

יואב קיש: אבל אם זה – ואת זה אמר בצורה הכי ברורה יושב-ראש ועדת הכספים – אם זה נשאר שם זה לא מגיע לחוק ההסדרים, ולזה יש משמעויות, אי-אפשר להתעלם מזה.

יואב קיש: ואני רק רוצה להתייחס לנקודה הנוספת שהעלתה פה ארבל, שאיל ינון גם ציין בפני, שלמעשה לא תוכל הלשכה המשפטית של הכנסת לתת תמיכה ראויה בייעוץ המשפטי לוועדה של מיקי זוהר בלוחות הזמנים הקיימים.

יואב קיש: אני פוסל, ותסלח לי ידידי שאני מתייחס למה שאמרת, אבל את כל ההתייחסות שלך לוועדה של מיקי וליועץ שלה, שכן יועץ, אני ממש לא שותף לדבר הזה.

יואב קיש: אבל את האילוץ הקיים בלשכה המשפטית לקראת התאריכים ואיפה שאנחנו נמצאים אני יכול להבין.

יואב קיש: אנחנו נלך עם דבר כזה בהנחה שנחליט להעביר את זה לוועדה של מיקי.

יואב קיש: אני אומר לכם שגם מיקי, כמו שאמרנו, אם הוא רואה שהוא לא מצליח לעשות עבודה טובה ושהייעוץ המשפטי אכן לא מצליח לקיים את הדיונים במשמעויות ובדברים שצריך, ולא מצליחים, אז זה יפוצל.

יואב קיש: זאת אומרת, אנחנו לא הולכים עם הראש בקיר להעביר חוק לא טוב, נקודה.

יואב קיש: את זה לא נעשה, ובזה אני מצטרף לכל מי שאמר את זה קודם.

יואב קיש: יכול להיות שגם לא נפצל את זה בסוף למיקי.

יואב קיש: אבל אני אומר לכם מעבר לזה, בהנחה שנחליט לתת לוועדה של מיקי לדון בזה, נעשה את כל המאמצים.

יואב קיש: אבל אם נגלה שלא הצלחנו בלוחות הזמנים, בין אם זה בגלל הייעוץ המשפטי, בין אם זה בגלל לוחות הזמנים הבעייתיים מלכתחילה, לא נעביר חוק לא טוב.

יואב קיש: אנחנו נפצל את זה ונחכה עם זה לסיום בכל מקרה.

יואב קיש: ולכן, אני כרגע לא עושה הצבעה על הנושא הזה.

יואב קיש: אנחנו נבחן את המשמעויות כמו שעלו פה בוועדה, ולאחר מכן במידת הצורך נחליט שכן רוצים לפצל או לא רוצים, נעלה את זה פה להצבעה ונבוא ישר להצבעה, כי את הדיון סיימנו בנושא.

יואב קיש: מה שאני מבקש רק להגיד לכם, ואיילת, אני לא יודע אם היית פה, ועדת הכנסת תעבוד ביומיים הקרובים מסביב לשעון, אני מבקש מכולם להיות מוכנים לקריאה של חצי שעה גם בשעות הקטנות של הלילה.

יואב קיש: תודה רבה.

יואב קיש: הישיבה נעולה.